C 87/54
7.
RO
Jurnalul Oficial al Uniunii Europene
9.3.2023
Soiul/soiurile de struguri de vin principal/principale Glera B. – Serprino
8.
Descrierea legăturii (legăturilor)
8.1.
„Asolo Prosecco / Asolo” – Categoriile vin, vin spumant, vin spumant de calitate, vin spumant de calitate de tip aromat și vin petiant Detalii privind arealul geografic Factori naturali relevanți pentru legătură Arealul de producție a vinurilor cu DOP „Asolo Prosecco / Asolo” se află în regiunea Veneto, pe dealurile Montello și Colli di Asolo din provincia Treviso.
Aceste două lanțuri deluroase, cu altitudini de 100-450 de metri deasupra nivelului mării, formează un peisaj armonios, cu pante și curbe blânde.
În special pe dealurile Montello, sunt întâlnite frecvent elemente carstice provenite din stratul pedogenetic, după cum o demonstrează cele peste 2 000 de doline de diverse dimensiuni care formează un sistem de drenare subteran perfect.
Dealurile sunt constituite din mari formațiuni de agregate dure, alcătuite din roci cimentate și acoperite cu soluri din marne argiloase sau nisipoase, care sunt adecvate pentru lucrări ale solului și predispuse la afânare atunci când sunt expuse forțelor naturii.
Culoarea roșie caracteristică a acestor soluri este dovada originii lor străvechi.
Solurile sunt decarbonatate și acide, de o profunzime medie, cu o bună capacitate de stocare a apei și cu un conținut important de minerale.
Întrucât solurile nu au suferit perturbări majore, caracteristicile lor originale s-au păstrat, rămânând intacte stratigrafia și textura lor.
Există un grad ridicat de activitate microbiologică în substanța organică, ceea ce asigură o bună disponibilitate a nutrienților.
Arealul viticol beneficiază de condiții climatice specifice, caracterizate de primăveri blânde, veri care nu sunt prea calde și toamne blânde, datorită orientării spre sud a pantelor pe care este plantată vița-de-vie și dispunerii dealurilor care formează unghiuri drepte și care blochează vânturile reci dinspre nord-est.
În timpul verii, temperatura medie este de 22,6 °C, cele mai ridicate temperaturi fiind atinse în iulie.
Toamnele sunt calde și secetoase, cu brize și variații puternice de temperatură între zi și noapte.
Precipitațiile sunt concentrate în principal între lunile aprilie și septembrie și sunt distribuite destul de uniform.
Întrucât solul este afânat, apa de ploaie se absoarbe rapid în subsol, iar faptul că terenul este în pantă permite scurgerea cu ușurință a apei în exces.
Factori istorici și umani cu relevanță pentru legătură Prezența și dezvoltarea viței-de-vie pe dealurile Colli di Asolo și Montello se datorează în primul rând călugărilor benedictini și în al doilea rând Republicii Venețiene.
Călugării s-au stabilit în zonă în jurul anului 1000 d.H., în special la mănăstirea Santa Bona din Vidor și la Certosa del Montello din Nervesa.
Activitatea călugărilor a avut un impact profund asupra activității agricole și a istoricului viticol din regiune și a contribuit la formarea unei culturi axate pe cultivarea viței-de-vie și pe vin care s-a păstrat până în prezent.
În a doua jumătate a secolului al XIV-lea, când regiunea a trecut în stăpânirea venețiană, dealurile Colli di Asolo și Montello au fost identificate rapid ca o regiune viticolă importantă.
În secolul al XV-lea, vinurile din această regiune erau deja exportate.
În secolul al XVI-lea, când clasele nobile venețiene prospere construiau vile, „barchesse” (porticuri cu arcade utilizate în scopuri agricole) și case de vânătoare, toate aceste construcții fiind însoțite de plantații viticole, aspirațiile aristocrației de a descoperi frumusețea și bunătatea transmise din generație în generație prin tradițiile viticole și de vinificație au pus stăpânire pe întreaga regiune.
Vinurile produse pe aceste dealuri lăudate de cele mai slăvite personalități erau foarte căutate.
În Veneția, unde erau comparate cu vinurile importate din Grecia, taxele aplicate acestor vinuri erau cu o treime mai mari, deoarece erau considerate mai bune decât cele din alte zone.
Caracteristicile morfologice ale solurilor au fost păstrate, iar modul în care sunt utilizate terenurile în prezent corespunde descrierilor călătorilor din trecut, plantațiile viticole fiind alternate cu alte culturi, cum procedau de obicei și fermele familiale de pe vremuri.
8.2.
„Asolo Prosecco / Asolo” – Categoriile vin spumant, vin spumant de calitate, vin spumant de calitate de tip aromat și vin petiant Legătura cauzală dintre calitate, caracteristicile produsului și mediul geografic, cu factorii săi naturali și umani.
Vinurile spumante și petiante cu DOP „Asolo Prosecco” au o culoare galben-pai mai mult sau mai puțin intensă.
Vinul spumant este caracterizat de o spumă persistentă, iar cel petiant de formarea evidentă a unor bule mici.